**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1o ΘΕΜΑ**

**1.α.**

**(I)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο:

α. μάχη στο Κοσσυφοπέδιο

β. Σχίσμα των δύο Εκκλησιών

γ. αποκήρυξη Λουθηρανισμού από τη Δίαιτα

δ. Άλωση Κωνσταντινούπολης από τους Σταυροφόρους

ε. εφεύρεση της τυπογραφίας

 (μονάδες 5)

 **(II)** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Οι Σλάβοι οφείλουν τις απαρχές της εθνικής τους φιλολογίας:

α. στον ηγεμόνα της Βουλγαρίας Βόρη

β. στον φραγκικό κλήρο

γ. στους δύο Θεσσαλονικείς αδελφούς Μεθόδιο και Κωνσταντίνο-Κύριλλο

δ. στους Ρώσους μοναχούς

2. Η πρωτοβουλία των Σταυροφοριών προήλθε:

α. από τους Γερμανούς ηγεμόνες

β. από τους πάπες

γ. από  τους βυζαντινούς αυτοκράτορες

δ. από τους φεουδάρχες της Δυτικής Ευρώπης

3. Η Αυτοκρατορία της Νίκαιας κατέστη διεθνώς υπολογίσιμη δύναμη στα χρόνια:

α. του Ιωάννη Βατάτζη

β. του Θεόδωρου Λάσκαρη

γ. του Μιχαήλ Παλαιολόγου

δ. του Αλέξιου Στρατηγόπουλου

4. Η δημογραφική και οικονομική φθορά που παρουσίασε η  Δυτική Ευρώπη κατά τη διάρκεια του 13ου-14ου  αιώνα οφείλεται:

α. στην πείνα

β. στις επιδημίες

γ. στον Εκατονταετή Πόλεμο

δ. σε όλα τα παραπάνω

5. Ο Βαρθολομαίος Ντιάζ:

α. έκανε τον πρώτο περίπλου της γης

β. ανακάλυψε την ήπειρο της Αμερικής

γ. έφτασε στο ακρωτήριο της Καλής Ελπίδας

δ. άνοιξε έναν νέο εμπορικό δρόμο προς τις Ινδίες

 (μονάδες 5)

 **Μονάδες 10**

**1.β.** Να προσδιορίσετε το περιεχόμενο των ακόλουθων ιστορικών όρων: *Ανεικονικές αντιλήψεις, προτεστάντες ή διαμαρτυρόμενοι.*

**Μονάδες 7+8=15**